মানসিক স্বাস্থ্য সম্পর্কে কথা বলার অভাবই একটি মূল কারন এবং অনেকেই সেটা মানেন। যাইহোক, রেশমা বললেন, “সমস্যাটা কেবল মানসিক সংক্রান্ত নয়। সমস্যাটি আরো পুরানো। মানুষ সুখী নয় কিন্তু সে সেটা স্বীকার করে না। ক‌’টা মানুষ বলতে পারে যে, সে তার জীবন এবং কাজ নিয়ে সুখী নয়! ক’টা মানুষের এটা বলার ক্ষমতা আছে? এটাই হল মূল প্রশ্ন। কারন, মানুষকে নিজের পড়াশুনা করতে হয়, পরিবারকে চালাতে হয়, বাড়িতে টাকা আনতে হয়, ইত্যাদি। মূল কথাটি হল, আমাদের স্বাস্থ্য - শারীরিক, মানসিক, আধ্যাত্মিক – এ সবই হল আমাদের নিজেদের দায়িত্ব। মানুষ কখনো কখনো সেটা ভুলে যায় এবং মনে করে যে জীবনটাকে কোনোরকমে চালিয়ে নিয়ে যাওয়াই একমাত্র কাজ।